Rendezvények vetélkedőinek kérdőívei | Kislábnyom
Rendezvények vetélkedőinek kérdőívei
A Gödöllői Helyi Élelmiszer Tanács (G7) céljai megvalósításának részeként került sor 2011. július 10-én a család apraja-nagyja számára programokat tartogató Babatvölgyi Aratási Ünnep megrendezésére, melyen egyesületünk is képviseltette magát. Egyesületünk standjánál értékes nyereményekért energiatakarékossági vetélkedőn mérhették össze tudásukat mind a gyerekek, mind a felnőttek.
Aki a vetélkedővel és annak megoldásával is megismerkedne, az innen letöltheti a kérdőíveket:
gyerek kérdőív
gyerek kérdőív megoldással
felnőtt kérdőív
felnőtt kérdőív megoldással
Energiahatékony Wekerle Nap
2011. október 15-én a wekerlei és kispesti lakókat – a GreenDependent Egyesülettel együtt – a Családi Zöld Szombat rendezvény keretein belül látta vendégül a Wekerlei Kultúrház és a WTE Zöld Hajtás Klub. Egyesületünk a családok háztartási energiafelhasználásának csökkentése érdekében tartott képzést, majd környezetvédelmi és energiatakarékossági vetélkedő várta a fiatalokat és idősebbeket öko-tudatos nyereményekkel. A programot játszóház és nyílászáró szigetelési bemutató gazdagította, a nap végén pedig klímabarát lakomával kedveskedtek a házigazdák megjelenteknek.
2011. november 25-én abból az alkalomból gyűltünk össze, hogy útjára indítsuk az EnergiaKözösségek programot.
A rendezvény során a témát jól ismerő szakemberek előadásait hallgathattuk meg, de többek között volt fair trade és bio büfé, szigetelésbemutató, és játszóház is. Az energiatakarékosság jegyében folyamatosan megtekinthető volt a klímabarát termékek kiállítása, valamint az érdeklődők a GreenDependent klímatudatosságot felmérő vetélkedőjét is kitölthették, és a legügyesebbek értékes környezetbarát nyereményekkel távozhattak.
Európai Identitás Napja
A 2011. június 25-én az uniós elnökségi rendezvények záróakkordjaként megtartott kétnapos rendezvénysorozaton a GreenDependent Egyesület is részt vett. A Főtéren megtartott rendezvényen számos helyi civil szervezet standja helyet kapott, a színpadon pedig érdekes programok és előadások szórakoztatták a résztvevőket, amelyek során Gödöllő testvérvárosainak kultúrájából, művészeti életéből kaphattunk ízelítőt. A standunknál az érdeklődő felnőttek és gyerekek környezettudatossági vetélkedő keretében mérhették fel tájékozottságukat a témában.
A KOBUCI kert idén is csatlakozott a Magyar Dal Napja programsorozathoz. 2011. szeptember 11-én ismét a gyermekkoncerteké és a világzenei előadásoké volt a főszerep, azonban idén a GreenDependent jóvoltából környezettudatossági és energiatakarékossági programokkal is kiegészült a hallgatnivalók kavalkádja.